FreeBSD - Vikipedija

# FreeBSD

### Straipsnis iš Vikipedijos, laisvosios enciklopedijos.

FreeBSD
FreeBSD logotipas
Kūrėjas | FreeBSD Project
OS šeima | BSD
Kodo modelis | Atviras kodas
Paskutinė versija | 6.1 / 2006 Gegužės 8
Branduolio tipas | Monolitinis branduolys
Licencija | BSD licencija
Svetainė | www.freebsd.org

FreeBSD yra laisva daugiaplatformė BSD Unix šeimos operacinė sistema, sukurta 4.4BSD-Lite OS pagrindu. Ji palaiko daugumą procesorių, tarp jų - x86, amd64, Alpha/AXP, IA-64, PC-98 ir UltraSPARC.

## [taisyti] Istorija

FreeBSD ištakos siekia 1993 metus, kai ji buvo pradėta kurti naudojant operacinės sistemos 386BSD išeities kodus. Vėliau po įvairių konfliktų dėl autorinių teisių, FreeBSD 2.0 1995 m. buvo išleista 4.4BSD-Lite OS pagrindu. Ši versija pasižymėjo tokiomis naujovėmis kaip lygiagrečių procesų ir virtualios atminties valdymo sistema, portų sistema ir kt.

1998 m. buvo išleista trečioji FreeBSD OS versija, kurioje buvo įdiegtas naujas paleidžiamųjų bylų formatas (ELF), nauja SCSI tvarkyklė, CD įrašymo įrenginių palaikymas ir daug saugumo bei vartotojo sąsajos pataisymų. Vėlesnėse versijose nuolat atsirasdavo pažangios tinklo paslaugų teikimo technologijos, nuolat taisomos saugumo klaidos. Ketvirtoji šios OS versija pasirodė 2000 metais ir buvo vystoma iki pat 2005 m., o penktoji (2003 m.) ir šeštoji (2005 m.) vystomos iki šiol.

## [taisyti] FreeBSD savybės

Naudojant FreeBSD OS galima realizuoti įvairius tinklo, saugumo ir suderinamumo sprendimus, kurie gali būti sunkiai įgyvendinami kitų, laisvų, ar komercinių operacinių sistemų pagalba. FreeBSD dažniausiai naudojama interneto arba intraneto serverio darbui valdyti. Ji geba pateikti patikimas tinklo paslaugas esant didelei apkrovai, o efektyvus atminties valdymas ir daugiaprogramis apdorojimas leidžia sparčiai vykdyti daug lygiagrečių procesų. FreeBSD dera su pigia kompiuterine įranga ir tokiu būdu sudaro ekonomišką alternatyvą komercinėms UNIX operacinėms sistemoms. FreeBSD turi platų programinės įrangos pasirinkimą, jos įdiegimo procedūra yra palyginti lengviausia tarp kitų BSD šeimos OS.

## [taisyti] Portų sistema

FreeBSD naudoja unikalų metodą programinei įrangai įdiegti, pavadintą FreeBSD portų/paketų sistema. Ši sistema sudaryta iš katalogų hierarchijos, kuriuose yra patalpintos kiekvienai aplikacijai specialiai sukurtos bylos Makefile, o programinės įrangos diegimui naudoja make įrankį. Naudojant šį įrankį galima greitai ir patogiai įdiegti, pašalinti arba atnaujinti sistemos programinę įrangą. Portų sistemoje straipsnio rašymo metu yra daugiau negu 16000 įvairių aplikacijų ir jų skaičius nuolatos didėja. Kiekvienas portų programinės įrangos paketas turi savo prižiūrėtoją (maintainer), kuris yra atsakingas už porto atnaujinimą, priežiūrą bei klaidų taisymą.

## [taisyti] Nuorodos

- FreeBSD.org
- http://www.freebsdsoftware.org/
- FreshPorts
- FreeBSDwiki.net

Rodomas puslapis "http://lt.wikipedia.org../../../f/r/e/FreeBSD_a3dc.html"

Kategorijos: Operacinės sistemos | Laisva programinė įranga

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- العربية
- Bosanski
- Català
- Česky
- Dansk
- Deutsch
- English
- Esperanto
- Español
- Euskara
- Suomi
- Français
- Galego
- Hrvatski
- Magyar
- Italiano
- 日本語
- 한국어
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- Tiếng Việt
- 中文